એવું પહેલી વાર નથી બન્યું કે જ્યારે ભારતે બે કેપ્ટન સાથે કોઈ શ્રેણી જીતી હોય. આ પહેલાં પણ ઘણી વાર એવું બની ચૂક્યું છે. ૨૦૧૦માં બાંગ્લાદેશ સામે વીરેન્દ્ર સેહવાગે ધોનીની ગેરહાજરીમાં એક ટેસ્ટમાં નેતૃત્વ સંભાળ્યું હતું. ત્યાર બાદ ધોનીએ બાકીની ટેસ્ટમાં કેપ્ટનશિપ સંભાળી હતી. એ શ્રેણી પણ ભારતે જીતી લીધી હતી. વર્ષ ૨૦૦૮માં ઓસ્ટ્રેલિયા સામે જ મહેન્દ્રસિંહ ધોની અને અનિલ કુંબલેની કેપ્ટનશિપમાં ભારતે શ્રેણી પર કબજો જમાવ્યો હતો. એ શ્રેણીમાં અનિલ કુંબલેએ નિવૃત્તિની જાહેરાત કરી હતી. ત્યારબાદ ધોનીને ટીમ ઇન્ડિયાને કેપ્ટન બનાવવામાં આવ્યો હતો. એ ઉપરાંત પણ ભારતે ઘણી એવી શ્રેણી જીતી છે, જેમાં બે કેપ્ટને નેતૃત્વ સંભાળ્યું હોય.